text:
NYATI SI LE AKPAA DZI | NE WÒ AME VEVI AÐE KU
Akɔfafa Na Ame Siwo Le Nu Xam
Ðe wòdzɔ ɖe dziwò kpɔ be mènya nu si nàwɔ atsɔ akpe ɖe wò lɔlɔ̃tɔ aɖe si le efe ame vevi aɖe si ku fam la ŋu oa? Ɣeaɖewoɣi la, míanya nya si míagblɔ alo nu si tututu míawɔ o, si wɔnɛ be míenɔa anyi kpoo naneke mawɔmawɔe. Ke hã nu ŋutɔŋutɔwo li míate ŋu awɔ atsɔ akpe ɖe amea ŋu.
Zi geɖe la, nu si hiã koe nye amea gbɔ nɔnɔ kple akɔfanya kpui aɖe abe, “Baba na wò seea,” gbɔgblɔ ene. Le tefe geɖewo la, asikpakpla kɔ na amea alo efe alɔnu léle ɖetsɔlemetɔe hã aɖee afia be èle veve sem ɖe enu. Ne ame si dzi kua dzɔ ɖo la di be yeafo nu tso nudzɔdzɔa ŋu na wò la, ɖo toe veveseɖeamenutɔe. Esi ganyo wue nye be, nàwɔ nane atsɔ akpe ɖe fome si dzi kua dzɔ ɖo ŋu, ɖewohĩ ate ŋu anye afemedɔwo, abe nuɖaɖa, ɖeviawo gbɔ kpɔkpɔ, alo asikpekpe ɖe kunuwɔwɔa fe ɖoɖowo ŋu ene, ne wolɔ̃. Kpekpeɖeŋu siawo ate ŋu aɖe vi geɖe wu nya wɔdɔɖeamedziwo gbɔgblɔ gɔ̃ hã.
Le ɣeyiɣi aɖe megbe la, àdi be yeafo nu tso ame si ku la ŋu, ɖewohĩ àfo nu tso efe nɔnɔme nyui aɖewo alo nu dodzidzɔname siwo miewɔ va yi ŋu. Esia ate ŋu ana ame si le nu xam la nako alɔgbɔnu gɔ̃ hã. Le kpɔɖeŋu me, Pam si srɔ̃ŋutsu Ian ku fe ade ye nye esi va yi la gblɔ be: “Ɣeaɖewoɣi la, amewo gblɔa nu nyui siwo Ian wɔ siwo ŋu nyemenya naneke tsoe o la nam, eye esia doa dzidzɔ nam.”
Numekulawo ka nya ta be amewo kpena ɖe ame siwo dzi ku dzɔ ɖo la ŋu le gɔmedzedzea me, gake ema megbe kpuie la, wo xɔlɔ̃awo fe susu dzona le wo dzi, elabena wogatrɔna ɖe woawo ŋutɔwo fe gbe sia gbe dɔwɔnawo ŋu. Eya ta le kua wɔwɔ vɔ megbe la, ɖoe wò taɖodzinu be yeanɔ xɔ̃wò si dzi kua dzɔ ɖo la srãm kpɔ edziedzi. * Ame siwo le wofe ame vevi aɖe si ku fam la kpɔa ŋudzedze ɖe sasrãkpɔ siawo ŋu ŋutɔ, elabena ekpena ɖe wo ŋu wokpɔa gbɔdzɔe vie tso wofe nuxaxaa me.
Bu Japan ɖetugbui si ŋkɔe nye Kaori fe kpɔɖeŋua ŋu kpɔ. Efe dzi gbã gudugudu esime dadaa ku eye ɣleti 15 megbe ko nɔvianyɔnu tsitsitɔ hã ku. Gake dzidzɔtɔe la, xɔlɔ̃ vavãwo yi edzi nɔ kpekpeɖeŋu namee. Wo dometɔ ɖeka si ŋkɔe nye Ritsuko, si tsi wu Kaori sãsãsã la, gblɔ nɛ be yeanye exɔlɔ̃ kplikplikpli. Kaori gblɔ be: “Ne mato nyatefea, nyemekpɔ dzidzɔ ɖe efe susua ŋu o. Nyemedi be ame aɖeke nava xɔ ɖe danye tefe o, eye nyemexɔe se be ame aɖe ate ŋu axɔ ɖe etefe hã o. Ke hã esi Mama Ritsuko wɔa nu ɖe ŋunye lɔlɔ̃tɔe ta la, nye kplii dome va le kplikplikpli. Kwasiɖa sia kwasiɖa la, nye kplii míewɔa nya nyui gbɔgblɔ dɔa ɖekae eye míeyia Kristotɔwo fe kpekpewo hã ɖekae. Ekpeam meva noa tii le egbɔ, eɖaa nu vɛ nam eye wòŋlɔa akɔfanyawo kple nyuidinamegbalẽwo nam enuenu. Nɔnɔme nyui siwo le Mama Ritsuko si la wɔ dɔ ɖe dzinye ŋutɔ.”
Ƒe wuieve ye nye esi va yi tso esime Kaori dada ku, eye egbea eya kple srɔ̃a wozãa wofe ɣeyiɣi akpa gãtɔ tsɔ ɖea gbefã nya nyuia. Kaori gblɔ be: “Mama Ritsuko gakpɔtɔ tsɔ ɖe le eme nam kokoko. Ɣesiaɣi si metrɔ yi afe la, meyina ɖasrãnɛ kpɔna eye míekpɔa dzidzɔ le hadede tuameɖowo me.”
Ame bubu si ŋu wokpe ɖo nenema ke lae nye Poli, si nye Yehowa Ðasefowo dometɔ ɖeka, si le Cyprus. Sozos si nye Poli srɔ̃ la nye dɔmenyotɔ kple Kristotɔ dzikpɔla si ɖo kpɔɖeŋu nyui le beléle na hamea me tɔwo me. Ekpea tsɔ̃eviwo kple ahosiwo vaa efe me zi geɖe be yewoaɖu nu ahakpɔ gome le hadede tuameɖowo me. (Yakobo 1:27) Nublanuitɔe la, esi Sozos xɔ fe 53 la, nu te ahɔhɔ̃ me nɛ eye wòku. Poli gblɔ be: “Srɔ̃nye wɔnutefea si mía kplii míeli fe 33 la ku gblẽm ɖi.”
Esi wowɔ kua vɔ la, Poli kple viaŋutsuvi suetɔ Daniel, si xɔ fe 15 la, ʋu yi Canada. Esi woyi la, wowɔ ɖeka kple Yehowa Ðasefowo fe hame aɖe le afi ma. Poli gblɔ be: “Mía xɔlɔ̃ siwo le hame yeye sia me la menya naneke tso nu siwo dzɔ ɖe mía dzi va yi kple nɔnɔme sesẽ siwo me tom míenɔ ŋu o. Ke hã wodoa vivi ɖe mía ŋu hegblɔa dzidefonyawo na mí, eye wonaa kpekpeɖeŋu siwo míehiã la mí. Wofe ɖetsɔlemea kpe ɖe mía ŋu ŋutɔ, vevietɔ le ɣeyiɣi ma si me vinyeŋutsua hiã fofoa vevie wu! Ame siwo xɔa ŋgɔ le hamea me la tsɔ ɖe le eme na Daniel ale gbegbe. Wo dometɔ ɖeka ya kpɔa egbɔ be Daniel wɔ ɖeka kpli yewo kpakple xɔlɔ̃ bubuwo le hadede tuameɖowo me alo ɣesiaɣi si wodi be yewoafo bɔl vie.” Nuwo le edzi yim nyuie na vidada sia kple viaŋutsua siaa egbea.
Nyatefeae nye be, míate ŋu ato mɔ vovovowo dzi ana kpekpeɖeŋu ame siwo le wofe ame vevi siwo ku fam la ahafa akɔ na wo. Biblia hã faa akɔ na mí kple etsɔmemɔkpɔkpɔ nyui aɖe.
^ mm. 6 Ame aɖewo dea dzesi kugbea ɖe wofe ɣletigbalẽ dzi gɔ̃ hã be wòanye ŋkuɖodzi na yewo, ale be yewoate ŋu afa akɔ na fometɔawo le ɣeyiɣi si me wohiã nɛ wu, si nye kugbea loo alo ɣeyiɣi kpui aɖe do ŋgɔ.


c: text/html

text: 38 Yehowa fe gbe gava nam be:2 “Amegbetɔvi, trɔ nàdze ŋgɔ Gog, si tso Magog-nyigba dzi,+ eye wònye Mesek kple Tubal-megãwo+ fe tatɔ la, eye nàgblɔ nya ɖi ɖe eŋu.+3 Gblɔ be, ‘Ale Afetɔ Dziɖulagã Yehowa gblɔe nye esi: “Oo Gog, kpɔ ɖa, metso ɖe ŋuwò, wò, Mesek kple Tubal-megãwo fe tatɔ.4 Mana nàtrɔ, eye made ga alɔgo+ na wò ahe wò kple wò aʋakɔ blibo la ado goe,+ sɔwo kple sɔdolawo, wo katã woɖo atsyɔ̃ nyuie, wonye ameha gã si kpla akpoxɔnu gã kple suea, eye wo katã wolé yi ɖe asi;5 Persia, Etiopia kple Put+ le wo ŋu, wo katã wolé akpoxɔnu sue ɖe asi heɖɔ gakuku;6 Gomer kple efe aʋakɔ blibo la, Togarma+ fe afe tso keke dziehe ɖaa ke kple efe aʋakɔ blibo la; ameha gã aɖee wonye le ŋuwò.+7 “‘“Dzra ɖo nànɔ klalo, wò kple wò aʋakɔ si fo fu ɖe ŋuwò la, ne nànɔ wo nu.*8 “‘“Matrɔ susu ɖe ŋuwò* le ŋkeke geɖe megbe. Le feawo fe nuwuɣi la, àho ɖe dukɔ aɖe si vo tso yi fe nugbegblẽ si me la ŋu; wonye ame siwo nu wofo fu tso dukɔ geɖewo me hekplɔ va Israel to siwo zu gbegbe etefe didi la dzi. Anyigba sia dzi nɔlawoe wokplɔ tso dukɔwo dome, eye wo katã woli bɔkɔɔ.+9 Àho ɖe wo ŋu abe ahom ene. Wò kple wò aʋakɔ blibo la kpakple dukɔ geɖe siwo le ŋuwò la miatsyɔ anyigba la dzi abe alilikpo ene.”’10 “Ale Afetɔ Dziɖulagã Yehowa gblɔe nye esi: ‘Gbe ma gbe la, susu aɖewo ava dzi me na wò, eye àɖo tame vɔ̃.11 Àgblɔ be: “Maho ɖe du siwo le nuvo* la ŋu.+ Mafo ɖe ame siwo li bɔkɔɔ, siwo naneke mele fu ɖem na o, la dzi; wo katã woli, gli mele wo ŋu o, gameti kple agbo hã mele wo nu o.”12 Awɔ na wò be yeakpɔ aboyonu kple nu geɖe aha, awɔ na wò be yeadze tefe siwo zu gbegbe tsã si zu amenɔfe fifia,+ kple ame siwo nu wofo fu tso dukɔwo dome la dzi,+ dukɔ siwo le kesinɔnuwo kple nunɔamesiwo nu fom fu,+ eye wole anyigba titina.*13 “‘Seba,+ Dedan+ kple Tarsis+ fe asitsalawo kpakple efe kalẽtɔwo* katã abia wò be: “Aboyonu kple nu geɖe haha tae nèho gbɔna ɖoa? Klosalo kple sika, kesinɔnu kple nunɔamesi kpakple aboyonu gbogbo lɔlɔ dzoe tae nèfo wò aʋakɔwo nu fu ɖoa?”’14 “Eya ta amegbetɔvi, gblɔ nya ɖi, eye nàgblɔ na Gog be, ‘Ale Afetɔ Dziɖulagã Yehowa gblɔe nye esi: “Gbe ma gbe ne nye dukɔ Israel li bɔkɔɔ la, màde dzesii oa?+15 Àtso nɔwòfe le keke dziehe ke ava,+ eye dukɔ geɖe anɔ ŋuwò, wo katã woanɔ sɔ dzi, woanye ameha gã aɖe, ɛ̃, woanye aʋakɔ gã nyadri.+16 Àho ɖe nye dukɔ Israel ŋu abe ale si alilikpo tsyɔa anyigba ŋkume ene. Oo Gog, ava eme le ŋkekeawo fe nuwuɣi be, mana nàho ɖe nye anyigba ŋu,+ ale be dukɔwo nadze sim nenye be meto dziwò kɔ ɖokuinye ŋu le wo ŋkume.”’+17 “Ale Afetɔ Dziɖulagã Yehowa gblɔe nye esi: ‘Ðe menye wòe nye ame si ŋu mefo nu le le blema, to nye subɔla siwo nye Israel fe nyagblɔɖilawo dzi, ame siwo gblɔ nya ɖi fe geɖe be woana nàho ɖe wo ŋu oa?’18 “Afetɔ Dziɖulagã Yehowa be: ‘Ava eme le ŋkeke ma dzi be, gbe si gbe Gog aho ɖe Israel-nyigba ŋu la, nye dɔmedzoe afla.+19 Nye ŋuʋaʋã kple nye dɔmedzoe helĩhelĩ mee mafo nu le; gbe ma gbe la, anyigba aʋuʋu sesĩe le Israel.20 Ƒumelãwo kple dzifoxewo, gbemelãwo kple lã siwo katã tana le anyigba dzi, kpakple amegbetɔ siwo katã le anyigba dzi la, adzo nyanyanya le tanye, towo atrɔ abu,+ agakpewo akaka, eye gliwo katã amu adze anyi.’21 “Afetɔ Dziɖulagã Yehowa be: ‘Mayɔ yi ɖe eŋu le nye towo katã dzi. Ame sia ame atsɔ yi ɖe nɔvia ŋu.+22 Matsɔ dɔvɔ̃+ kple ʋukɔkɔɖi adrɔ̃ ʋɔnui; eye mana tsidzadza gãwo, kpetsi,+ dzo+ kple dzokpe+ nadza ɖe edzi, ɖe eya kple efe aʋakɔwo kpakple dukɔ geɖe siwo anɔ eŋu la dzi.+23 Mado gã ɖokuinye, makɔ ɖokuinye ŋu, eye maɖe ɖokuinye afia le dukɔ geɖewo ŋkume; ne woadze sii be, nyee nye Yehowa.’

robotstxt: allowed

filter: keep


text: 9 Oo, ne ɖe nye ta anye tsi,Eye nye ŋkuwo anye aɖatsivudo ɖe!+Anye ne mafa avi zã kple keliLe nye dukɔ fe ame siwo wowu la ta!2 Oo, ne ɖe mɔzɔlawo fe dzefe le asinye le gbegbe ɖe!Anye ne magblẽ nye dukɔ la ɖi adzo le wo gbɔ,Elabena ahasiwɔlawo+Kple alakpanuwɔlawo fe ha wo katã wonye.3 Wovua wofe aɖekawo me abe dati ene;Alakpadada xɔ anyigba la dzi keŋ, ke menye nutefewɔwɔ o.+“Wotsoa nu vɔ̃ɖi wɔwɔ gbɔ yia nu vɔ̃ɖi wɔwɔ gbɔ,Eye wogbe toɖoɖom,”+ Yehowa ye gblɔe.4 “Mia dometɔ ɖe sia ɖe nekpɔ eɖokui dzi ɖe ehavi ŋu,Eye mègaɖo ŋu ɖe nɔviwò gɔ̃ hã ŋu o.Elabena nɔvi sia nɔvi nye amedeasila+Eye havi sia havi nye amegɔmezɔla.+5 Wo dometɔ ɖe sia ɖe baa ehavi,Wo dometɔ aɖeke metoa nyatefe o.Wotsɔ aʋatsokaka mla wofe aɖe.+Wowɔ nu vɔ̃ ʋuu wòte ɖeɖi wo ŋu.6 Amebeble mee nèbɔbɔ nɔ.Wogbe sidzedzem le wofe amebeble ta,” Yehowa ye gblɔe.7 Eya ta ale aʋakɔwo fe Yehowa gblɔe nye esi:“Malólo wo, eye mado wo akpɔ,+Elabena nu bubu kae magawɔ na nye dukɔ vinyɔnu la?8 Wofe aɖe nye aŋutrɔ wuame si blea ame.Ame tsɔa efe nu gblɔa ŋutifafanya na ehavi,Ke edea xa ɖi le dzi me.”9 Yehowa be: “Ðe nyemabia akɔnta wo le nu siawo ta oa?Ðe nyemabia* hlɔ̃ dukɔ sia tɔgbi oa?+10 Mafa avi, mafa konyi ɖe towo ta,Eye madzi konyifaha ɖe gbegbelãnyifewo ta,Elabena wofiã, ale be ame aɖeke megatoa afi ma o,Eye womegasea lãhawo fe gbe o.Dzifoxewo kple lãwo siaa si; woʋu dzo.+11 Mana Yerusalem nazu glikpo,+ agbotoewo nɔfe,+Mana Yuda duwo nazu afedo, eye ame aɖeke manɔ wo me o.+12 Ame kae nye nunyala, ne wòase nu sia gɔme?Ame kae Yehowa ke nu fo nu na, ne wòaɖe gbefãe?Nu ka tae anyigba la tsrɔ̃?Nu ka tae wòfiã zu gbegbeEye ame aɖeke megatoa edzi o?”13 Yehowa ɖo eŋu be: “Elabena wogblẽ nye se* si metsɔ ɖo wo ŋkume la ɖi, womeɖo to nye gbe o, eye womezɔ ɖe enu o.14 Ke boŋ wodze wofe dzimesesẽ+ kple Baal fe legbawo yome, abe ale si wo fofowo fia wo ene.+15 Eya ta ale aʋakɔwo fe Yehowa, Israel fe Mawu la, gblɔe nye esi, ‘Kpɔ ɖa, mana dukɔ sia naɖu atsa, eye makpe tsi si me aɖi le na wo woano.+16 Maka wo ahlẽ ɖe dukɔ siwo woawo ŋutɔwo loo alo wo fofowo menya o la dome,+ eye maɖo yi ɖe wo yome, va se ɖe esime matsrɔ̃ wo keŋkeŋ.’+17 “Ale aʋakɔwo fe Yehowa gblɔe nye esi,‘Mise nu gɔme.Miyɔ nyɔnu konyifahadzilawo ɖa, ne woava;+Miɖo ame ɖe nyɔnu konyifala bibiwo hã, ne woava,18 Ne woaɖe abla ava dzi konyifaha na mí,Ne míafe ŋkuwo nafa aɖatsi yoyoyo,Eye míafe aɖabawo naɖuɖu tsi.+19 Elabena wose konyifaɣli le Zion be:+“Aleke wodo afedo mí ale!Aleke ŋukpe lé mí ale!Elabena míegblẽ anyigba la ɖi; eye wogbã míafe afewo fu anyi.”+20 Mi nyɔnuwo, mise Yehowa fe nya.Eye efe numenya nege ɖe to me na mi.Mifia konyifaha sia mia vinyɔnuwo,Eye mia dometɔ ɖe sia ɖe nefia konyifaha ehavi.+21 Elabena ku to míafe fesrewo nu ge ɖe eme;Ege ɖe míafe mɔ́ sesẽwo me,Ne wòatsrɔ̃ ɖeviwo ɖa le kpɔdomeewoKple ɖekakpuiwo ɖa le ablɔwo me.’+22 Gblɔ be, ‘Ale Yehowa gblɔe nye esi:“Amegbetɔwo fe kukuawo atsi anyi abe aɖu le agble me ene,Woanɔ abe nuku babla si le nuŋela megbe,Eye ame aɖeke meli afo wo nu fu o la ene.”’”+23 Ale Yehowa gblɔe nye esi:“Nunyala megafo adegbe le efe nunya ŋu o;+Ŋusẽtɔ megafo adegbe le efe ŋusẽ ŋu o;Eye kesinɔtɔ megafo adegbe le efe kesinɔnuwo ŋu o.”+24 “Ke boŋ ame si foa adegbe la, nefo adegbe be,Gɔmesese su ye si, eye yedze sim+Be nyee nye Yehowa, Ame si nyoa dɔme, drɔ̃a ʋɔnu dzɔdzɔe hewɔa nu dzɔdzɔe le anyigba dzi;+Elabena nu siawoe dzea ŋunye,”+ Yehowa ye gblɔe.25 Yehowa be: “Kpɔ ɖa! Ŋkekewo li gbɔna, eye mabia akɔnta ame sia ame si wotso aʋa na gake wògakpɔtɔ nye aʋamatsomatsotɔ,+26 Egiptetɔwo,+ Yudatɔwo,+ Edomtɔwo,+ Amonitɔwo,+ Moabtɔwo+ kpakple logloflɔla siwo katã le gbegbe;+ elabena dukɔwo katã nye aʋamatsomatsotɔwo, eye Israel fe afe blibo la meɖe wofe dzi fe boloyiwo ɖa o.”+


text: Na henɔ la; ɖe Mut-Laben* fe gbeɖiɖi nu. David fe ha.א [Alef]9 Oo Yehowa, makafu wò kple nye dzi blibo;Maɖe gbefã wò nukudɔwɔwɔwo katã.+2 Makpɔ dzidzɔ atso aseye ɖe ŋuwò;Oo Dzifoʋĩtɔ, madzi kafukafuha* na wò ŋkɔ.+ב [Bet]3 Ne nye futɔwo gbugbɔ ɖe megbe la,+Woakli nu adze anyi, eye wo nu ayi le ŋkuwòme.4 Elabena èʋli tanye le nye nya dzɔdzɔe ta;Èbɔbɔ nɔ wò fiazikpui dzi hedrɔ̃ ʋɔnu dzɔdzɔe.+ג [Gimel]5 Èka mo na dukɔwo,+ eye nètsrɔ̃ ame vɔ̃ɖiwo,Ètutu wofe ŋkɔ ɖa tegbetegbee.6 Futɔwo tsrɔ̃ ɖikaa;Ètrɔ wofe duwo bu anyi,Womagaɖo ŋku wo dzi akpɔ gbeɖe o.+ה [He]7 Ke Yehowa ya anɔ efe fiazikpui dzi tegbee;+Eli efe fiazikpui anyi ɖe ʋɔnu dzɔdzɔe dɔdrɔ̃ ŋu.+8 Adrɔ̃ ʋɔnu xexea le dzɔdzɔenyenye me;+Atso afia dzɔdzɔe na dukɔwo.+ו [Waw]9 Yehowa anye mɔ́ sesẽ na ame siwo wote ɖe anyi la,+Mɔ́ sesẽ wòanye le xaxaɣiwo.+10 Ame siwo nya wò ŋkɔ la aɖo ŋu ɖe ŋuwò;+Oo Yehowa, màgblẽ ame siwo dia yowòme mɔ la ɖi akpɔ o.+ז [Zayin]11 Midzi kafukafuha na Yehowa, Ame si le Zion;Migblɔ nu siwo wòwɔ la le dukɔwo dome.+12 Elabena wofe Hlɔ̃biala la ɖoa ŋku wo dzi;+Maŋlɔ ame siwo le fu kpem la fe ɣlidodo be gbeɖe o.+ח [Het]13 Oo Yehowa, ve nunye; kpɔ fu si kpem mele le nye futɔwo si me ɖa,Wò, ame si kɔm ɖe dzi tso ku fe agbowo me,+14 Ne maɖe gbefã wò nuwɔwɔ siwo dze na kafukafu le Zion vinyɔnu fe agbowo me,+Ne matso aseye le wò xɔname ŋuti.+ט [Tet]15 Dukɔwo ge dze do si woawo ŋutɔwo ɖe la me;Ðɔ si woɖo la ɖe afɔ na woawo ŋutɔwo.+16 Wonya Yehowa ɖe efe ʋɔnudɔdrɔ̃wo ta.+Ame vɔ̃ɖi fe asinudɔwɔwɔ zu mɔ̃ ɖe eya ŋutɔ.+Higayon.* (Sela)י [Yod]17 Ame vɔ̃ɖiwo ayi Tsiẽfe,*Ɛ̃, dukɔ siwo katã ŋlɔa Mawu be la ayi.18 Gake womaŋlɔ ame dahewo ya be ɖaa o;+Eye ame fafawo fe mɔkpɔkpɔ hã mazu dzodzro o.+כ [Kaf]19 Oo Yehowa, tso! Mègana amegbetɔ fe alɔ nade dzi o.Na woadrɔ̃ ʋɔnu dukɔwo le ŋkuwòme.+20 Oo Yehowa, na dzidzi nafo wo,+Ne dukɔwo nadze sii be amegbetɔ dzro koe yewonye. (Sela)


text:
Nya Kae Biblia Gblɔ Tso Ŋutsu Kple Ŋutsu Ƒe Dɔdɔ Ŋu?
Ale si Biblia ɖo eŋui
Mawu wɔ amegbetɔwo eye wòɖoe be ŋutsu kple nyɔnu siwo ɖe wo nɔewo ɖeɖe ko nadɔ wo nɔewo gbɔ. (1 Mose 1:27, 28; 3 Mose 18:22; Lododowo 5:18, 19) Biblia fo nu tsi tsitre ɖe ame siwo meɖe wo nɔewo o fe dɔdɔ ŋu, eɖanye ŋutsu kple nyɔnue dɔ alo ŋutsu kple ŋutsue dɔ o. (1 Korintotɔwo 6:18) Esia lɔ amegbɔdɔdɔ ŋutɔŋutɔ, asilili ame nɔewo fe vidzinuwo ŋu, gbɔdɔdɔ to nu me alo gbɔdɔdɔ to mefi me ɖe eme.
Togbɔ be Biblia meda asi ɖe ŋutsu kple ŋutsu alo nyɔnu kple nyɔnu fe dɔdɔ dzi o hã la, meda asi ɖe fuléle nu sia wɔlawo alo vɔvɔ̃ na wo hã dzi o. Ðe wògblɔ na Kristotɔwo boŋ be, “mibu ame ɖe sia ɖe.”—1 Petro 2:17.
Ðe woate ŋu adzi ame kple ŋutsu kple ŋutsu fe dɔdɔ fe dzodzroa?
Biblia mefo nu tso ŋutsu ŋutsugbɔdɔlawo alo nyɔnu nyɔnugbɔdɔlawo fe wɔwɔme ŋu tẽe o, ke hã egblɔ be didi be míada Mawu fe se dzi le mí katã me tso mía dziɣi ke. (Romatɔwo 7:21-25) Biblia mefo nu tso nu siwo gbɔ ŋutsu kple ŋutsu fe dɔdɔ fe dzodzroa tsona ŋu o, gake ede se be míagawɔe o.
Ale si ame awɔ adze Mawu ŋu togbɔ be ŋutsu kple ŋutsu alo nyɔnu kple nyɔnu fe dɔdɔ fe dzodzro nyɔna ɖe eme hã.
Biblia gblɔ be: ‘Miwu miafe ŋutinu siwo le anyigba dzi le gbɔdɔdɔ fe dzodzro vɔ̃wo gome.’ (Kolosetɔwo 3:5) Hafi nàte ŋu awu dzodzro vɔ̃ siwo nana nèwɔa nu gbegblẽwo la, ele be nàkpɔ nyuie le nu siwo ŋu nèbuna la ŋu. Ne èbua nu nyuiwo ŋu edziedzi la, anɔ bɔbɔe na wò be nàɖu susu gbegblẽwo dzi. (Filipitɔwo 4:8; Yakobo 1:14, 15) Togbɔ be esia manɔ bɔbɔe na wò le gɔmedzedzea o hã, le ɣeyiɣi aɖe megbe la, ewɔwɔ magava sesẽ boo na wò o. Mawu do ŋugbe be yeakpe ɖe ŋuwò nàzu ‘yeyee le ŋusẽ si ʋãa wò tamesusu la me.’—Efesotɔwo 4:22-24.
Ame miliɔn geɖe siwo ŋutsu kple nyɔnu fe dɔdɔ dzrona evɔ womeɖe srɔ̃ o eye wodi be yewoawɔ ɖe Biblia fe sededewo dzi la hã ʋlina vevie nenema ke egbea. Le kpɔɖeŋu me, ɖe tre siwo si mɔkpɔkpɔ boo aɖeke mele be yewoakpɔ srɔ̃ aɖe o kple ame siwo srɔ̃ fe vidzinuwo mewɔa dɔ o la ɖonɛ koŋ ɖua wo ɖokuiwo dzi eɖanye gbɔdɔdɔ fe dzodzro kae nyɔ ɖe wo me o. Wotea ŋu kpɔa dzidzɔ le agbe me, eye ame siwo ŋutsu kple ŋutsu alo nyɔnu kple nyɔnu fe dɔdɔ fe dzodzro ɖea fu na hã ate ŋu awɔ esia ne wodi be yewoadze Mawu ŋu.—5 Mose 30:19.


text: 4 Eye Temantɔ Elifaz+ ɖo eŋu be:2 “Ne ame aɖe di be yeagblɔ nya aɖe na wò la, ɖe dzi aku wòa?Elabena ame kae agbe nufofo?3 Nyatefee èxlɔ̃ nu ame geɖewo,Eye nèdoa ŋusẽ alɔ gblɔdɔwo.4 Wò nyawo léa ame siwo katã le anyi dzem la ɖe te,Eye nèdoa ŋusẽ klo beliwo.5 Azɔ esi wòdzɔ ɖe dziwò la, eglo wò;*Etu wò ŋutɔ azɔ, eye dzi ɖe le fowò.6 Ðe wò mawuvɔvɔ̃ mena dzi ɖo fowò oa?Ðe wò nutefewɔwɔ+ mena mɔkpɔkpɔ wò oa?7 Meɖe kuku, bu eŋu kpɔ: Ame maɖifɔ ka nue yi kpɔ?Ɣekaɣie wotsrɔ̃ ame dzɔdzɔe kpɔ?8 Nu si mekpɔe nye be, ame siwo dea nu vɔ̃ɖi wɔwɔ fe agble,*Kple ame siwo fãa xaxa la, nu ma kee woaŋe.9 Mawu fe ŋɔtimegbɔgbɔ tsrɔ̃a wo,Eye ne efe dziku fla la, wo nu yina.10 Dzata ɖea gbe, eye dzatavi xlɔ̃na,Ke woŋea aɖu na dzata sesẽwo* gɔ̃ hã.11 Dzata kuna ne mekpɔ nu lé o,Eye dzataviwo kana hlẽna.12 Wotsɔ nya aɖe vɛ nam dzaa,Eye nye to se eŋuti dalĩ.13 Le zãŋutega si na nye susu tɔtɔ ŋutɔ la me,Esime amewo yi alɔ̃ me ʋĩi,14 Dzidzi fom vevie,Eye ŋɔdzi lém de nye futome ke.15 Gbɔgbɔ aɖe va to ŋkunyeme;Ðadoe ɖo to ɖe ŋunye.16 Etɔ ɖi,Ke nyemekpɔ efe nɔnɔme dze sii o.Nɔnɔme aɖe va tɔ ɖe ŋkunyeme;Ðoɖoe zi toŋtoŋ, eye azɔ mese gbe aɖe be:17 ‘Ðe amegbetɔ si kuna ate ŋu anye dzɔdzɔetɔ wu Mawua?Alo ɖe ame ate ŋu anɔ dzadzɛ wu Ewɔla?’18 Kpɔ ɖa! Meka ɖe efe subɔlawo dzi o,Eye wòkpɔa vodada le mawudɔlawo* ŋu.19 Ʋuu keke wòahayi anyixɔmenɔlawo,Ame siwo gɔme woɖo anyi ɖe ke me,+Eye wogbãa wo bɔbɔe abe agbagblaʋui ene nye gea?20 Wogbãa wo gudugudu tso ŋdi va se ɖe fiẽ;Wo nu yina tegbee, eye ame aɖeke menyana gɔ̃ hã o.21 Ðe womele abe agbadɔ si fe kawo wotso ene oa?Wokuna le numanyamanya me.


text:
Masa
Masa (alo Yuni) enye ɣleti adelia le fea me le Gregoria ɣletigbalẽa me. Ŋkeke 30 ye le ɣletia me.
Le blema ŋɔli la, Romatɔwo tsɔ Yuno si nye wofe mawu ɖeka fe ŋkɔ na ɣleti sia. Helatɔwo yɔna mawu sia be Hera (Ήpa) [ˈhiːrə] le Helagbe me.
Ŋkeke tɔxewo le Masa me[trɔ asi le eŋu | trɔ asi le etsofe ŋu]
- Aflaga Ŋkekewo le Sweden (Masa 6), United States (Masa 14), Denmark (Masa 15), Argentina (Masa 20), and Romania (Masa 26).
- Masa 16 enye Youth Day alo "Ɖekakpuiwo fe ŋkeke" le South Africa.
- Wimbledon Tennis hoʋiʋlia nɔa ɣleti sia me.
- Philippines dukɔa fe ɖokuisinɔnɔ ŋkeke dze Masa 12 dzi.
- Eritrea Masa 20 nye "Martyrs Day" .
Nusiwo menɔna ŋkeke ɖeka dzi o[trɔ asi le eŋu | trɔ asi le etsofe ŋu]
- Kɔsiɖagbe evelia le Masa me le Belgium. Le United States, United Kingdom, Mexico, Netherlands, Ireland kple Canada la, woɖuie le Kɔsiɖagbe etɔ̃lia dzi le Masa me.
Nu bubuwo[trɔ asi le eŋu | trɔ asi le etsofe ŋu]
- Ɣleti aɖeke meli si fe ŋkeke gbãtɔ dzea esi dzi Masa tɔ dzea le kɔsiɖaa me.
Nya siawo fe tsofe[trɔ asi le eŋu | trɔ asi le etsofe ŋu]
- Masa le Eŋlisi Wikipiɖia la me
- Ɣletia fe sefofo enye rose alo honeysuckle le Eŋlisigbe me.
- Masa fe kpe xɔasi enye pearl, Alexandrite, or moonstone.


text: 12 Azɔ Efrayim ŋutsuwo kpe ta, eye wotso tɔ la va Zafon,* eye wogblɔ na Yefta be: “Nu ka ŋuti nètso tɔ yi ɖawɔ aʋa kple Amonitɔwo, gake mèyɔ mí be míayi kpli wò o?+ Míatɔ dzo wò afe ɖe dziwò.”2 Ke Yefta gblɔ na wo be: “Nye kple nye dukɔ míekpe aʋa dziŋɔ aɖe kple Amonitɔwo. Meyɔ mi be miava kpe ɖe ŋunye, gake mieva ɖem le wo si me o.3 Esi mekpɔe be miegbɔna xɔxɔ ge nam o la, meɖoe be matsɔ nye agbe ade afɔku me* ahaho ɖe Amonitɔwo ŋu,+ eye Yehowa tsɔ wo de asi nam. Ke nu ka tae mieva egbea be miawɔ aʋa kplim?”4 Enumake Yefta fo Gilead+ ŋutsuwo katã nu fu, eye wowɔ aʋa kple Efrayim; eye Gilead ŋutsuwo ɖu Efrayimtɔ siwo gblɔ be, “Mi Gileadtɔ siwo le Efrayim kple Manase la, sisilawo koe mienye tso Efrayim” la dzi.5 Gileadtɔwo va xe mɔ le Yordan tɔtsofewo+ le Efrayim ŋgɔ; eye ne Efrayim ŋutsuwo si va yina la, wogblɔna be, “Mina matso tɔ la”; eye Gilead ŋutsuwo biaa wo dometɔ ɖe sia ɖe be, “Efrayimtɔe nènyea?” Ne eɖo eŋu be, “Ao!” la,6 wogblɔna nɛ be, “Taflatsɛ, gblɔ be Sibolet.” Ke egblɔna be, “Zibolet,” elabena metea ŋu yɔa nyaa nyuie o. Eye wolénɛ wuna ɖe Yordan tɔtsofe la. Ale Efrayimtɔ akpe blaene vɔ eve tsi yi nu ɣemaɣi.7 Yefta drɔ̃ ʋɔnu na Israel fe ade; emegbe Yefta, Gileadtɔ la ku, eye woɖii ɖe wo dedu me le Gilead.8 Le eyome la, Ibzan si tso Betlehem drɔ̃ ʋɔnu na Israel.+9 Viŋutsu blaetɔ̃ kple vinyɔnu blaetɔ̃ le esi. Ena vianyɔnuawo yi ɖaɖe ŋutsu siwo tso hlɔ̃ bubuwo me, eye wòna wokplɔ nyɔnu blaetɔ̃ vɛ na viaŋutsuwo woɖe. Edrɔ̃ ʋɔnu na Israel fe adre.10 Emegbe Ibzan ku, eye woɖii ɖe Betlehem.11 Le eyome Elon, Zebulontɔ la, drɔ̃ ʋɔnu na Israel. Edrɔ̃ ʋɔnu Israel fe ewo.12 Emegbe Elon, Zebulontɔ la ku, eye woɖii ɖe Aiyalon le Zebulon-nyigba dzi.13 Le eyome la, Abdon, Piratontɔ Hilel vi, drɔ̃ ʋɔnu na Israel.14 Viŋutsu blaene kple tɔgbuiyɔvi blaetɔ̃ le esi, eye wodoa tedzi blaadre. Edrɔ̃ ʋɔnu na Israel fe enyi.15 Emegbe Abdon, Piratontɔ Hilel vi la ku, eye woɖii ɖe Piraton le Efrayim-nyigba dzi le Amalektɔwo+ fe to la dzi.